CELEX: 32018D1197
Language: sl
Date: 2018-06-26 00:00:00
Title: Sklep Sveta (EU) 2018/1197 z dne 26. junija 2018 o podpisu, v imenu Evropske unije, in začasni uporabi Sporazuma o strateškem partnerstvu med Evropsko unijo in njenimi državami članicami na eni strani ter Japonsko na drugi strani

24.8.2018   
               
               
                  SL
               
               
                  Uradni list Evropske unije
               
               
                  L 216/1
               
            
         SKLEP SVETA (EU) 2018/1197
         z dne 26. junija 2018
         o podpisu, v imenu Evropske unije, in začasni uporabi Sporazuma o strateškem partnerstvu med Evropsko unijo in njenimi državami članicami na eni strani ter Japonsko na drugi strani
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 37 Pogodbe,
         ob upoštevanju Pogodbe o delovanju Evropske unije ter zlasti člena 212(1) v povezavi s členom 218(5) in drugim pododstavkom člena 218(8) Pogodbe,
         ob upoštevanju predloga Evropske komisije in visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 29. novembra 2012 pooblastil Komisijo in visokega predstavnika Unije za zunanje zadeve in varnostno politiko za začetek pogajanj z Japonsko o okvirnem sporazumu med Evropsko unijo in Japonsko.
                  
               
                     (2)
                  
                  
                     Pogajanja o Sporazumu o strateškem partnerstvu med Evropsko unijo in njenimi državami članicami na eni strani ter Japonsko na drugi strani (v nadaljnjem besedilu: Sporazum) so bila uspešno zaključena aprila 2018.
                  
               
                     (3)
                  
                  
                     Cilj Sporazuma je okrepiti sodelovanje ter dialog glede najrazličnejših dvostranskih, regionalnih in večstranskih vprašanj.
                  
               
                     (4)
                  
                  
                     Sporazum bi bilo treba podpisati s pridržkom njegove poznejše sklenitve.
                  
               
                     (5)
                  
                  
                     Glede na pomen izvajanja Sporazuma čim prej po njegovem podpisu bi se morali do zaključka postopkov, potrebnih za začetek njegove veljavnosti, deli Sporazuma začasno uporabljati.
                  
               
                     (6)
                  
                  
                     V izjavi, ki jo bo podala Evropska unija ob podpisu Sporazuma in bi jo bilo treba odobriti, bo pojasnjeno, da je treba člen 47(3) Sporazuma razlagati na način, ki je skladen s členom 25 (Začasna uporaba) Dunajske konvencije o pravu mednarodnih pogodb –
                  
               SPREJEL NASLEDNJI SKLEP:
         
            Člen 1
            
               1.   Podpis Sporazuma v imenu Unije o strateškem partnerstvu med Evropsko unijo in njenimi državami članicami na eni strani ter Japonsko na drugi strani se odobri s pridržkom njegove sklenitve.
            
            
               2.   Besedilo sporazuma je priloženo temu sklepu.
            
         
         
            Člen 2
            Izjava Evropske unije o členu 47(3) Sporazuma, ki je priložena temu sklepu, se odobri v imenu Unije.
         
         
            Člen 3
            Predsednik Sveta je pooblaščen, da imenjuje osebo(-e), pooblaščeno(-e) za podpis Sporazuma v imenu Unije.
         
         
            Člen 4
            Do zaključka postopkov, potrebnih za njegov začetek veljavnosti, se v skladu s členom 47 Sporazuma in s pridržkom uradnih obvestil iz navedenega člena med Unijo in Japonsko začasno uporabljajo naslednji členi Sporazuma (1):
            
                        (a)
                     
                     
                        členi 11, 12, 14, 16, 18, 20, 25, 28, 40 in 41;
                     
                  
                        (b)
                     
                     
                        členi 13, 15 (razen točke (b) odstavka 2), 17, 21, 22, 23, 24, 26, 27, 29, 30, 31 in 37, člen 38(1) in člen 39, kolikor se nanašajo na zadeve, v zvezi s katerimi je Unija svoje pristojnosti že izvajala na notranji ravni;
                     
                  
                        (c)
                     
                     
                        členi 1, 2, 3, 4, 5(1), kolikor se nanašajo na zadeve, ki so v pristojnosti Unije za opredelitev in izvajanje skupne zunanje in varnostne politike;
                     
                  
                        (d)
                     
                     
                        člen 42 (razen točke (c) odstavka 2), členi 43 do 47, člen 48(3) in členi 49, 50 in 51, kolikor so te določbe namenjene zgolj zagotavljanju začasne uporabe Sporazuma.
                     
                  
         
            Člen 5
            Ta sklep začne veljati dan po sprejetju.
         
         
            V Luxembourgu, 26. junija 2018
            
               
                  Za Svet
               
               
                  Predsednica
               
               E. ZAHARIEVA
            
         
         
            (1)  Generalni sekretariat Sveta bo v Uradnem listu Evropske unije objavil datum, od katerega se začasno uporabljajo deli Sporazuma iz tega člena.
      
      
         
            PRILOGA
            IZJAVA EVROPSKE UNIJE O ČLENU 47(3) SPORAZUMA
            Evropska unija izjavlja, da je treba člen 47(3) Sporazuma razlagati na način, ki je skladen s členom 25 Dunajske konvencije o pravu mednarodnih pogodb.